Maart | 2016 | rondomtaliedraai
Posted on Maart 31, 2016 by rondomtaliedraai
Hierdie is vir die slimmer vriende, want my kop is plat as die bt spieëls kom. In die sorgsentrum is die haarsalon in ‘n kleinerige vertrek. Daar is egter twee spieëls om die teenoorstaande mure met ‘n interessante effek. Dit beteken as jy reg voor die een spieël sit, sien jy jou gesig en jou agterkop wat herhaal word tot op die boonste rand van die spieël.
My vraag is nou waar moet die fotograaf staan om hier die effek die beste raak te vang. As iemand die beginsel van hierdie verskynsel in eenvoudige taal verduidelik sal ek ook baie bly wees. As die fotograaf te naby aan die model of spieël staan, is jy ook op die foto?
Posted on Maart 29, 2016 by rondomtaliedraai
Bietjie agtergrond vir nuwe vriende. Nadat ek afgetree het, ontdek ek ‘n man op George wat ‘n beginnerkursus in fotografie aanbied – op die skool se webwerf nogal. Behalwe dat ek van plan was om diep opheffingswerk te gaan doen met die tyd op hande (‘n storie vir ‘n ander dag), word dit toe ‘n nuwe belangstelling. Een van die laaste opdragte was die fotografie van ‘n model. Drie uitrustings en verskillende ‘houdings’ was die opdrag.
Ek kry toe ‘n jong dame waarvoor ek skoolgehou het en huur ‘n kamer in ‘n gastehuis (met die 2010 sokker het Polokwane baie daarvan) Ons het ‘n heerlike dag, baie pret en ek leer baie, want sy het modelwerk gedoen. Met die verloop van tyd as ek met haar gesels sê altyd ek wil vreeslik graag weer foto’s van haar neem en verlede week stel sy voor sy sal Maandag kom. Ai, ek het net weer besef hoe lekker die fotografie-stokperdjie is. Ek deel graag ‘n paar foto’s van die pragtige jong vrou.
2010… Ek het raas gekry oor die eerste foto, want die liggaamsdeel naaste aan die kamera word vergroot en dis van ni9e vleiend nie. Ek het die keer dit darem reggemaak.
Posted on Maart 27, 2016 by rondomtaliedraai
Ek hoop daar is iets vir jou wenslysie vandag. Dis ‘n heerlike dag hier op die landgoed … net vreemd warm vir die einde van Maart.
Dankie vir die inloer. Ek hoop hier is ten minste ‘n glimlag iewers versteek.
Posted on Maart 26, 2016 by rondomtaliedraai
Posted on Maart 25, 2016 by rondomtaliedraai
Stupid of onnosel!
Posted on Maart 22, 2016 by rondomtaliedraai
Stupid en onnoselgeit is ‘n gegewe in vandag se lewe (kyk maar na die mense in beheer vir talle voorbeelde) Die een sluit volgens my nie noodwendig die ander in nie en ek reken slim mense kan ook stupid goed doen.
Ek weet uit ondervinding ek is nou nie die skerpste potlood in die boks nie, maar ek het beslis heelwat helder oomblikke. Vandag vertel ek egter van twee geleenthede waar ek sommer stupid en onnosel was.
Twee naweke gelede speel ek al te lekker op my game FB profiel (Ek het 3 profiele : Games, Hoof profiel en Fotoklub profiel) Skielik is daar by die boodskap blokkie ‘n boodskap (nogal van Facebook dat ek my password moet verander. Sug… dink ek julle is nou lastig… maar ek verander die inligting en hulle vra sommer sulke vragies. Skielik maak ‘n skermpie oop wat my kredietkaart gegewens vra. Ek skrik my in ‘n ander bloedgroep in en maak alles toe. Nou plaas my anti-virus-program baie getrou die waarskuwing soos op my hoofprofiel toe ‘n swaap pronografie daarop geplaas het. SUG … hoe stupid kan mens nou wees.
Sondagmiddag het ek ‘n afspraak met ‘n vriendin. (Gewoonlik laat weet jy jou bure as jy uitgaan,want bejaarde mense kwel mos oor jou) Ek besluit sommer om ‘n sms te stuur as ek daar kom. Toe ek egter ‘n foon uit my handsak wou haal, vind ek net my sakrekenaar! Ek en my vriendin het vreeslik gegiggel oor die stupidgeit, maar die bure het tot die matrone gebel en ‘n soekgeselskap saamgestel. Ek kry gepas skaam, want so van stupid het jy nog nie van gehoor nie.
Doen jy ook soms sulke stupid goed? SUG… nee wat miskien moet ons liewer glimlag.
Posted on Maart 20, 2016 by rondomtaliedraai
Heerlike herfs dae hier. Ons hoop op nog bietjie reën, maar volgens die weerburo is die moontlikheid skaars.
Aan al die onderwysers en kinders, ek hoop julle het ‘n heerlike rustydjie. As jy ry… veilig reis en geniet die vakansie en lang naweke.
Ek hoop daar is ietsie vir jou wenslysie en indien nie, hoop ek dat jy ten minste sal glimlag.
Sluit aan by 999 ander intekenaars